**VÁLLALKOZÁSI SZERZŐDÉS[[1]](#footnote-1)**

mely létrejött egyrészről

a **Bátaszék Város Önkormányzata** (székhelye:Bátaszék, Szabadság u. 4., adószám: 15414076-2-17, bankszámlaszám: OTP Bank Nyrt. 11746005-15414076, képv.: dr. Bozsolik Róbert polgármester) mint megrendelő (a továbbiakban: **Megrendelő),**

másrészről

a **Bátaszékért Marketing Nonprofit Kft.** (székhelye:Bátaszék, Szent István tér 7., adószám: 18851681-2-17., bankszámlaszám: OTP Bank Nyrt. 71800288-10105151, képv.: Csötönyi László ügyvezető) mint vállalkozó (a továbbiakban: **Vállalkozó)**

a továbbiakban együttesen: **Szerződő felek** között alulírott napon és helyen az alábbi feltételekkel:

1. A szerződés tárgya:
   1. Megrendelő megbízza, Vállalkozó elvállalja 2019. január 1. napja és 2019. december 31. napja között az alábbi feladatok ellátását:
2. az önkormányzat PR kommunikációs és marketing feladatainak ellátását Vállalkozó a Megrendelővel együttműködve végzi azzal, hogy Vállalkozó feladata a 2. pontban felsoroltak teljes körű kivitelezése, végrehajtása és megvalósítása,
3. az önkormányzat médiákban történő megjelenése.

1.2. Vállalkozó kijelenti, hogy a munka elvégzéséhez szükséges szakértelemmel rendelkezik, a munkavégzés törvényes feltételeinek biztosításáról gondoskodik. Vállalkozó vállalja a minőségi, szakszerű munkavégzést.

1. Bátaszék város mind szélesebb körű megismertetése érdekében Vállalkozó az alábbi feladatok koordinálását és maradéktalan elvégzését vállalja:
   1. Marketing stratégia kidolgozásával 3-5 évre meghatározza a település kommunikációját és a városmarketinget jellemző irányvonalakat alapelvek, üzenetek, célok, kommunikációs irányvonalak meghatározásával.
   2. Részt vesz sajtóközlemények, sajtó háttéranyagok elkészítésében, egyeztetésében és kiadásában.
   3. Kapcsolatot tart a médiákkal, a sajtó munkatársaival:
      1. Tolnatáj Televízió Kft. (Szekszárd, Epreskert u. 10.)
2. Cikádor magazin műsor (hetente 1x 30 perc – hétfő, ismétlés szerda és péntek) szerkesztésében való részvétel, a programajánlás, amely tudatos programtervezésen alapul, tematikus számok, magazin rovatok kialakításának segítése,
3. stúdióbeszélgetést havonta 1x28perc terjedelemben 1-1 bátaszéki meghívottal
4. az önkormányzati ülések rögzítése, élő közvetítés
5. a TETT híradó sugárzása
6. Képújságban való megjelenés
7. városi nagyrendezvények (rétesfesztivál, Város napja, majális, Bornapok, Gasztronómiai est stb.) előtti kampány jellegű kisfilmek, beharangozók, reklámspotok sugárzása,
8. a város egyéb eseményeiről rendszeres tudósítás.
   * 1. Antritt rádió
9. stúdióbeszélgetések,
10. programajánlások,
11. sportesemények közzététele.
    * 1. MédiaWorks – Tolnai Népújság
12. évente megjelenés az Almanach-ban,
13. havonta megjelenés nagyobb terjedelemben fotóval,
14. rendezvényekről, eseményekről tudósítás
    * 1. Online felületeken való megjelenés (youtube csatornán kisfilmekkel; önkormányzati facebook oldal; és a bataszek.hu weboldal szerkesztése, karbantartása.
    1. A város imázsának növelése érdekében rendezvénykoncepciókat, kommunikációs elemeket dolgoz ki.
    2. Egyéb szolgáltatások
       1. Önkormányzati kiadványok, tájékoztató füzetek, brosúrák koncepcióinak kidolgozása, kreatív tervezése, gyártásának koordinációja,
       2. Önkormányzati weblapok tartalmával kapcsolatos feladatok ellátása: honlapszerkesztés, frissítés, karbantartás azzal, hogy Megrendelő hozzájárul ahhoz, hogy a Vállalkozó, mint az önkormányzati weblap kezelője, az Önkormányzat weblapján lehetőséget biztosítson mindazon magánszemélyek, szervezetek, gazdasági társaságok reklámozására, megjelenítésére, népszerűsítésére, akik ezt igénybe kívánják venni.
       3. Megrendelő igénye szerint online kampányok teljes körű lebonyolítása.
15. Megrendelő köteles minden szükséges tájékoztatást Vállalkozó számára időben biztosítani annak érdekében, hogy Vállalkozó a jelen szerződésben megfogalmazott kötelezettségeinek eleget tudjon tenni.
16. Vállalkozói díj:

Jelen szerződés 1. pontjában körülírtak megvalósításáért a Vállalkozót **7.353.828 Ft + ÁFA / év összegű vállalkozói díj** illeti meg, mely vállalkozói díj Vállalkozó valamennyi költségét magába foglalja.

1. Fizetési feltételek:

Vállalkozó a 4. pontban szereplő vállalkozói díjra a teljesített feladatokhoz kapcsolódóan lehívó levél alapján jogosult. Megrendelő a vállalkozási díjat számla ellenében, 15 banki napon belül fizeti meg átutalással Vállalkozó 71800288-10105151 számú számlájára.

1. Titokvédelem
   1. Szerződő felek kötelesek megőrizni, bizalmasan kezelni jelen szerződés teljesítése során vagy azzal kapcsolatban megszerzett vagy bármilyen módon tudomásukra jutott bármely üzleti, gazdasági, bank- és egyéb titkot, vagy bármely olyan tényt, információt, adatot vagy megoldást (továbbiakban: titok), amelynek bizalmas kezeléséhez másik félnek érdeke fűződik, illetve másik fél előzetes, írásbeli kifejezett jóváhagyása nélkül titkot harmadik fél tudomására nem hozhatnak, át nem adhatnak, hozzáférhetővé nem tehetnek – kivéve, ha jogszabály alapján fennálló adatszolgáltatási és nyilvánosságra hozatali kötelezettségről van szó.
   2. A titoktartási kötelezettség nem terjed ki az információs önrendelkezési jogról és az információszabadságról szóló 2011. évi CXII. törvény 1. melléklete III. Gazdálkodási adatok című táblázatának 4. sorában rögzített kötelezettségre.
2. Kapcsolattartás
   1. Szerződő felek jelen szerződéssel kapcsolatos valamennyi kérdésben kötelesek kapcsolattartót kijelölni.

A Megrendelő kapcsolattartója: Dr. Bozsolik Róbert polgármester

74/591-507

A Vállalkozó kapcsolattartója: Csötönyi László ügyvezető

30/308-4344

* 1. Vállalkozó jogosult alvállalkozót igénybe venni. Vállalkozó a jogosan igénybe vett alvállalkozóért úgy felel, mintha a munkát maga végezte volna el.

1. Együttműködésre vonatkozó elvek

Szerződő felek kijelentik, hogy

1. jelen szerződés aláírására és teljesítésére teljes jogkörrel rendelkeznek.
2. rendelkeznek a szerződés teljesítéséhez szükséges tárgyi, személyi és egyéb feltételekkel, jogosultságokkal és engedélyekkel, mindezeket a szerződés időtartama alatt folyamatosan biztosítani fogják.
3. rendelkezésükre áll minden olyan adat, információ, amely a szerződés teljesítéséhez szükséges.
4. jelen szerződéssel kapcsolatos valamennyi új információról haladéktalanul és megfelelően tájékoztatják egymást és kötelezik magukat, hogy a jelen szerződés teljesítése érdekében jóhiszeműen együttműködnek egymással.
5. vitás kérdésekben törekednek a megállapodásra, megpróbálják azt tárgyalásos úton, békésen rendezni. Ennek eredménytelensége esetén felmerülő jogvita eldöntésére pertárgyértéktől függően kikötik a Szekszárdi Járásbíróság vagy a Szekszárdi Törvényszék kizárólagos illetékességét.
6. Jelen szerződést Szerződő felek kizárólag írásban, közös megegyezéssel módosíthatják.
7. Jelen szerződést bármelyik fél írásban 30 napos felmondási idővel mondhatja fel.
8. Felek a szerződést elolvasás után, mint akaratukkal mindenben egyezőt, magukra nézve kötelezőnek ismerték el, kölcsönös értelmezés után helybenhagyólag írják alá azzal, hogy az itt nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadók.

Bátaszék, 2018. december …..

Megrendelő Vállalkozó

Bátaszék Város Önkormányzata Bátaszékért Marketing Nonprofit Kft.

**Dr. Bozsolik Róbert Csötönyi László**

polgármester ügyvezető

Jogilag ellenjegyzem:

**Kondriczné dr. Varga Erzsébet**

jegyző

Pénzügyileg ellenjegyzem:

**Mórocz Zoltán**

pénzügyi irodavezető

1. a szerződést Bátaszék város képviselő-testülete a …../2018. (XII.12.) önk.-i határozat …) pontjával hagyta jóvá. [↑](#footnote-ref-1)